section_heading: Obrazovanje, kultura i sport
paragraph_text: lijevo|mini|293x293px|Područna škola u Mračaju Na području Mračaja nalazi se područna 4-godišnja škola (OŠ "Tin Ujević" Krivodol) koja je 2016. godine u potpunosti obnovljena i proširena sredstvima EU. U sklopu tog objekta nalazi se i vrtić. Grubine baštine dugu pučku školsku tradiciju pa tako 1905. godine škola biva smještena u zaseoku Parušići, u Papkovoj kući te se stoga i nazivala Papkova škola. U Grubinama djeluju razne udruge s ciljem unaprijeđenja mjesta, promicanja sporta i ekologije te sačuvanja starih običaja i tradicije. Športsko društvo Grubine - ŠDG, osnovano 2007. godine, već tradicionalno organizira malonogometni turnir "Kraljica Hrvata" gdje se uz seniorski i juniorski program, u kojem sudjeluju ekipe iz Dalmacije i obližnje Hercegovine, odvija i atraktivni turnir grubinskih prezimena. ŠDG brine o gradnji i održavanju sportskih objekata na području Grubina. lijevo|mini|268x268px|Kantanje na Veliki petak HKUD Kolajna osnovana je 80-tih godina prošlog stoljeća kada je započela s organiziranjem Grubinskog karnevala zadnjeg vikenda ususret korizmi pa su se tako i Grubinjani pojavili na karnevalskoj slici koju Imoćani baštine "oduvik". Zbog rata prestaje s radom, a djelovanje obnavlja 2007. godine te danas, u suradnji sa ŠDG-om, nastavlja organizirati tradicionalni karneval. Također HKUD Kolajna brine za očuvanje starih običaja i tradicije pa tako organizira susrete gange te klapske koncerte.